Downloaded from YTS.MX
Official YIFY movies site: YTS.MX
‫[موسيقى البداية]‬
‫[موسيقى تصويرية هادئة]‬
‫- صباح الخير.‬ ‫- صباح النور.‬
‫[مذيع عبر التلفاز] فازت "السعودية"‬ ‫بالعضوية غير الدائمة في مجلس الأمن‬
‫بولاية تستمر سنتين‬ ‫ابتداءً من مطلع العام المقبل،‬
‫وفور إعلان الفوز أعلنت "السعودية" عن…‬
‫[رجل 1 عبر التلفاز] من العلماء من يقول‬ ‫إن المرأة تستر جميع يدها،‬
‫ومنهم من يقول إنها تستر إلى المرفق،‬ ‫ومنهم من يقول إلى نصف العضد.‬
‫[رجل 2 عبر التلفاز] تسعين بالمئة‬ ‫من مصايبنا مو قضاء وقدر، هذا جزاء التقصير.‬
‫[حديث في الخلفية لفتاة عبر الميكروفون]‬
‫صباح الخير يا حلو.‬
‫وعليكم السلام طيب!‬
‫[استمرار حديث الفتاة في الخلفية]‬
‫[استمرار حديث الفتاة‬ ‫مع ارتفاع الموسيقى التصويرية]‬
‫[زقزقة عصافير]‬
‫[استمرار حديث الفتاة عبر الميكروفون]‬
‫[امرأة] لا تتأخر زي آخر مرة.‬
‫[غلق باب السيارة]‬
‫- [امرأة] صباح الخير يا عم "عتيق".‬ ‫- ["عتيق"] صباح النور.‬
‫[استمرار حديث الفتاة عبر الميكروفون]‬
‫[موسيقى افتتاحية حزينة]‬
‫["عتيق" موبخًا] اتغطي. اتغطي. اتغطي يا بنت.‬
‫الله يصلحكم، الله يصلحكم.‬
‫[موسيقى ساخرة]‬
‫إممم.‬
‫كويس.‬
‫الصف المثالي لهذا الشهر، ثالث علمي "ج".‬
‫[تصفيق وتهليل جماعي]‬
‫[تتثاءب]‬
‫[استمرار الموسيقى]‬
‫أحسنتي.‬
‫[تصفيق وتهليل جماعي]‬
‫مثالية بأخلاقها، متفوقة بدرجاتها،‬
‫متميزة بين زميلاتها.‬
‫والأهم، تحترم معلماتها.‬
‫طالبة كل أم تتمنى يكون عندها بنت زيها.‬
‫الطالبة المثالية لهذا الشهر "أميرة سعيد".‬
‫[تصفيق وتهليل جماعي]‬
‫متفوقة في ذا الشهر وكل شهر،‬ ‫كأن ما فيه في المدرسة غيرها.‬
‫تولي الدافورة.‬
‫[تصفيق جماعي]‬
‫[معلّمة 1] التفتيش الصباحي.‬
‫ما شاء الله، تبارك الله!‬
‫على بالك يعني أنا مو شايفتك، ها؟‬ ‫طلّعي اللبانة دي من فمك!‬
‫إيوة إنتي يا "مشاعل"،‬ ‫ولا لازم أقول اسمك قدام كل الطالبات؟‬
‫- [معلّمة 2] أسرع.‬ ‫- أظافرك.‬
‫[معلّمة 2] أسرع.‬
‫أظافرك.‬
‫- [معلّمة 2] ما شاء الله دخان، ها؟‬ ‫- يدك.‬
‫[معلّمة 2] اتفضلي أوقفي هنا.‬
‫ما شاء الله تبارك الله، اطلعي برة الطابور.‬
‫مع المخالفات.‬
‫ما شاء الله، إيش كل هدا المكياج؟‬
‫- [موسيقى ساخرة]‬ ‫- برة الطابور، مع المخالفات.‬
‫[معلّمة 1] أول ما أوصل عندك‬ ‫وريني يدك على طول.‬
‫وريني أظافرك.‬
‫[تصيح] وريني أظافرك أقولك!‬
‫ما شاء الله، متى الزفة؟‬
‫مو هو عشان [تتلجلج] فرح بنت خالتي يا أبلة.‬
‫وإنتي جاية طابور المدرسة‬ ‫ولا فرح بنت خالتك؟‬
‫شيلي المانيكير من أظافرك،‬ ‫لا تخليني أحطك في راسي.‬
‫ليه؟ شامبو؟‬
‫[قهقهة جماعية]‬
‫بنت. ما في شي يضحك!‬
‫وإنتي أوقفي لي قدام غرفة الوكيلة.‬
‫- والله تضحك.‬ ‫- صح.‬
‫مانتي مبطلة إلا ما تكتبي تعهد، ها؟‬
‫وإنتي ما في شي يضحك،‬ ‫وإلّا والله أوديكي معها وأكتّبك تعهد.‬
‫فين حاطين اللبان اليوم؟‬
‫في الشراب.‬
‫قدامي على غرفة الوكيلة.‬
‫بسرعة.‬
‫[موسيقى مشوقة هادئة]‬
‫[ثرثرة فتيات غير واضحة]‬
‫اسمعيني يا "هبة".‬
‫أول شي أوقفي زي الناس.‬
‫تاني شي، استهبالك هدا ما راح ينفعك.‬
‫ولا راح يخليكي أحسن من غيرك.‬
‫فركزي في دروسك ونفسك أحسنلك.‬
‫وهدي آخر مرة أطلعك من الطابور.‬
‫فاهمة ولا لا؟‬
‫حاضر.‬
‫وإنتي طلعيلي اللبان حقك بسرعة.‬
‫على فصلك إنتي وهي.‬
‫[موسيقى ساخرة]‬
‫بسرعة!‬
‫[رنين جرس المدرسة]‬
‫طيب يا بنات، قبل لا أمشي،‬ ‫حابة أبارك لـ"أميرة" مرة ثانية، ألف مبروك.‬
‫بالمناسبة هادي‬ ‫سويتلكم مسابقة ثانية لكلمة الطالبة.‬
‫أبغاكم بكرة تعطوني الكلام وتجيبوا لي هو‬ ‫على الحصة الأولى عشان أختار منه.‬
‫واللي هتفوز منكم راح أحط اسمها‬ ‫على لوحة الشرف، طيب؟‬
‫فمين حابة تشارك؟‬
‫ممتاز! يصير زي ما قولتلكم.‬
‫اكتبوا الكلمة المناسبة‬ ‫وجيبولي هي بكرة، طيب؟‬
‫يعطيكم العافية.‬
‫ليه نعصر مخنا والنتيجة معروفة؟‬
‫إيش قصدك يا "هبة"؟‬
‫أقصد إن كلنا عارفين‬ ‫إنك في الأخير راح تختاري "أميرة".‬
‫[معلّمة] إذا أنا أخترت "أميرة"‬ ‫لإن هي فعلًا مجتهدة ومميزة.‬
‫وبعدين "هبة" أنا ما عندي مشاكل‬ ‫مع أي واحدة فيكم، كلكم بالنسبة لي زي بعض.‬
‫أنا أوعدك إذا كتبتي الكلمة المناسبة‬ ‫راح أختارك.‬
‫بس اعملي اللي عليكي.‬
‫إن شاء الله.‬
‫يلا، يعطيكم العافية.‬
‫والله ماني فاضية.‬
‫- [موسيقى ساخرة]‬ ‫- قاعدة تقولي شي؟‬
‫لا لا، إن شاء الله بكرة‬ ‫أول واحدة هجيبلك الكلمة.‬
‫أتمنى.‬
‫يلا، مع السلامة.‬
‫[موسيقى ساخرة]‬
‫- "عفاف".‬ ‫- إممم.‬
‫يا "عفاف"!‬
‫ترى أسمعك. والله أسمعك.‬
‫[بالسودانية] أنا اللي جيبتلك شنو؟ جديدة.‬
‫[بالسعودية] ما شاء الله تبارك الله.‬
‫إنتي ما في عشبة في "السودان"‬ ‫وشمال "إفريقيا" ما جبتيلي هي؟‬
‫[بالسودانية] لا، لا.‬ ‫دي ما زي اللي جبتهم قبل.‬
‫دي جيبتها من "القضارف".‬ ‫يا رب تحملي. تجيبيلك جنى تفرحي بيه.‬
‫[بالسعودية] إيوة، إنتي كل مرة‬ ‫تجبيلي بلا من مدينة.‬
‫المرة هدي من مدينة "قضارف"،‬ ‫وداك اليوم من فين؟ من "عطبة".‬
‫[بالسودانية] "عطبرة"، اسمها "عطبرة".‬
‫عطب الله راس اللي بيكرهوك.‬
‫[بالسعودية] شوفي "محاسن"،‬ ‫طالبات المدرسة كلهم بناتي.‬
‫وإذا على الحمل،‬
‫[تتنهد] الحمد لله ربنا رزقني.‬
‫[بالسودانية] أجي يا يمة، حملتي؟ متى؟‬
‫ولما ما قلتي لي؟‬
‫[بالسعودية] والله أمس اللي دريت.‬
‫[بالسودانية] إن شاء الله ألف مبروك،‬ ‫الله يتم عليك، ويهنيك، ويسعدك.‬
‫[زغردة سودانية]‬
‫- [بالسعودية] وطي صوتك!‬ ‫- [بالسودانية] دايرة أفرح.‬
‫[بالسعودية] نفرح برة مو هنا.‬
‫ليه مرفوضة؟‬
‫يا "عفاف" أنا عندي نقص معلمات.‬
‫وبعدين ما في شي اسمه إجازة حمل.‬ ‫اسمها إجازة وضع.‬
‫تستحقيها قبل الولادة.‬
‫بس يا أبلة "حياة" أنا وعدت زوجي‬ ‫إن إحنا بكرة هنسافر "الديرة"…‬
‫أنا عارفة إنك إنتي متوترة‬ ‫وهدا أول حمل ليكي.‬
‫بس لو عندك أي مشكلة طبية‬ ‫جبيلي تقرير وأنا أمشيلك هو.‬
‫[موسيقى مشوقة هادئة]‬
‫- أبلة "محاسن".‬ ‫- [بالسودانية] إيوة.‬
‫- [بالسعودية] كم جابت عندك "رنا"؟‬ ‫- [بالسودانية] هسه بشوفلك.‬
‫ما شاء الله "رنا"! ربنا يحفظها.‬
‫دايمًا من المتفوقات.‬
‫[بالسعودية] الحصة الجاية‬ ‫كل واحدة فيكم تجيب كفنها.‬
‫عشان راح نتعلم طريقة تكفين الميت.‬
‫وش دي الكآبة؟‬
‫والله هدي الكآبة يا أستاذة "مشاعل"،‬
‫إنتي أول ما اتولدتي لفوكي بقطعة قماش.‬
‫ولمن تموتي كمان هيلفوكي بقطعة قماش.‬
‫قماش اللي يسترنا ويستر عوراتنا.‬
‫عشان كدا ربنا أمر المرأة بالستر والحجاب.‬
‫خير؟ والرجال يعني لفوهم بحرير!‬
‫ما هم زينا!‬
‫ما في مجال للمقارنة. فالنساء تفتنّ الرجال.‬
‫وامرأة "العزيز" ما انفتنت بسيدنا "يوسف"؟‬
‫إيش رأيك يا أستاذة "هبة"‬ ‫تيجي تشرحي بدالي أحسن؟‬
‫إنتي بنفسك قولتيها.‬
‫سيدنا "يوسف" عليه السلام.‬
‫"يوسف" نبي وما يتقارن بالبشر.‬
‫بطلي عنك البربرة واحترمي المنهج.‬
‫والدين.‬
‫وزّعي على زميلاتك.‬
‫أبلة "هدى" غايبة اليوم، فاعملوا حسابكم‬ ‫الحصة اللي بعد الفسحة حصة نشاط.‬
‫- [ثرثرة فتيات]‬ ‫- [فتاة بالإنكليزية] أجل!‬
‫فاعملوا حسابكم هتقوموا بترتيب المستودع.‬
‫[غمغمة غير واضحة]‬
‫[طرق عنيف على المكتب]‬
‫عشان مرة تانية ما أحد فيكم يقاوحني.‬
‫- بس يا أبلة إحنا ما سوينا شي.‬ ‫- الشر يعم يا "أميرة".‬
‫[بنبرة تهكم]‬ ‫"بس يا أبلة إحنا ما سوينا شي!"‬
‫[قهقهة حادة]‬
‫وجع.‬
‫["عفاف" تصيح] هدوء!‬
‫[رنين جرس المدرسة]‬
‫[معلّمة] قولي لأبلة "حياة" إيش صار.‬
‫من غير أي سبب "منى" شدت عينها زي كدا‬ ‫وقالتلي "إنتي تشوفي الدنيا بالطول والعرض".‬
‫صاروا البنات يتريقوا عليا.‬
‫أبلة "سهام"، خديها مكتبك‬ ‫وخليها تكتب خطاب شكوى.‬
‫أنا كل يوم بشتكي منها هي وصحباتها‬ ‫ومحد بيصيرله شي!‬
‫[تتنهد]‬
‫إيش المطلوب يعني؟‬
‫عادي زميلاتك يمزحوا معاكي.‬
‫اتصرفي ردي عليهم.‬
‫خلاص يا "جميلة" روحي مكتبي وأنا جايتك.‬
‫[نقر على لوحة المفاتيح]‬
‫البنات هدول مرة زودوها.‬
‫كدا هنفتح على نفسنا أبواب‬ ‫إحنا في غنى عنها.‬
‫فخار يكسر بعضه.‬
‫والله إذا سكتنا عن هذا التنمر هيتحول لخطر.‬ ‫إنتي شايفة البنات كيف!‬
‫"سهام"،‬
‫الدنيا كلها مشاكل،‬
‫والبنت اللي مو قادرة تستحمل كلام زميلاتها‬ ‫ممكن تنهار، كيف تطلع تواجه العالم برة؟‬
‫خليها تكتب خطاب شكوى وتقوي نفسها.‬
‫[نقر على لوحة المفاتيح]‬
‫تكفين الله يخليكي، والله العظيم‬ ‫بكرة الصباح الفلوس حتكون عندك.‬
‫[امرأة تصيح] بنت!‬
‫إحنا ما قولنا الدين ممنوع؟‬
‫عندك فلوس ادفعي،‬
‫ما عندك…‬
‫لا تسويلي زحمة في الطابور وتوكلي.‬
‫[فتاة] السلام عليكم.‬
‫آسفة.‬
‫ما شوفتك.‬
‫- تستهبلي، صح؟‬ ‫- "أميرة"!‬
‫اسمعي، خلاص طنشيها.‬
‫وإذا على الساندوتش، أنا هديكي التاني حقي.‬
‫المسألة مو مسألة ساندوتش يا "رنا"!‬
‫- إنتي إيش تبغي إنتي دحين؟ ها؟‬ ‫- بنت!‬
‫يلا يلا، لأفطر عليكي الحين، يلا توكلي.‬
‫خلاص يا "هبة"!‬ ‫إنتي كمان يلا تعالي، امشي قدامي.‬
‫أهم شي إنتي كويسة؟ ما يهم.‬
‫بس لو ما كانت مصاحبة بنت المديرة،‬ ‫كان عرفت أوريها شغلها.‬
‫بس يلا.‬
‫كلي.‬
‫شششش!‬
‫ليش تشتكي "منى"؟ ها؟‬
‫[تضحك ساخرةً]‬
‫- إلا دبدوبي. ما حد يشتكيه.‬ ‫- ماني دبة.‬
‫- أنا بس أقولك دبة.‬ ‫- [بالإنكليزية] طيب.‬
‫[بالسعودية] إنتي لا.‬
‫أستاذة "حياة"،‬ ‫ممكن بس تسمعي هدي المشكلة شوي؟‬
‫أنا عندي موعد في محكمة برة مرة ضروري.‬
‫وبعدين مو أي مشكلة تيجي ترجعيلي. اتصرفي!‬
‫كتّبيهم تعهدات.‬
‫[صرير فتح الباب]‬
‫طيب يا حبيبتي،‬ ‫خلي أبوكي يجي يشتكيهم بنفسه.‬
‫يمكن ياخدو فصل ونخلص كلنا من هالصداع!‬
‫ترى حتى أنا تعبت منهم.‬
‫لا لا، أنا [تتلجلج]‬ ‫ما أقدر إن أضايق أبويا بهدي المشاكل.‬
‫وبعدين أنا ما أبغى أضرهم،‬ ‫بس أبغاهم يبعدوا عني ويفكوني من شرهم.‬
‫طيب. خلاص أنا بكتّبهم تعهد. اتفضلي.‬
‫يختي مسكينة هدي "أميرة".‬
‫مرة مقطّعة قلبي.‬ ‫كل البنات قاعدين يتنمروا عليها.‬
‫والله حبيبتي ما أحد مسكين إلّا أنا.‬
‫هي تروح تخلص شغلها في المحاكم‬ ‫وأنا أتصرف بالنيابة عنها.‬
‫عاد تبغي من جد؟‬
‫لايق عليكي منصب مديرة.‬
‫[موسيقى إيقاعية]‬
‫[صرير فتح الباب]‬
‫[فتاة] بحس مستحيل أصلًا…‬
‫[موسيقى تصويرية]‬
‫[حديث فتيات غير واضح]‬
‫الواحد هياخد كتب جديدة‬ ‫بدل الكتب المعفنة اللي كانت عنده.‬
‫كتب جديدة، على أساس بيفرق معاها يعني!‬
‫أقول! احشري لسانك جوة فمك.‬
‫لا أسكك بالتاريخ العربي في وجهك. وجع!‬
‫- خير؟ على وين؟‬ ‫- اسمعيني.‬
‫باروح آخد جوال أمي أكلم "سعد".‬
‫لا حد يشوفني ولا حد ينتبه لي. لا تفضحيني.‬
‫حركات والله يا "سويدة".‬
‫[استمرار الموسيقى التصويرية]‬
‫[موسيقى قانون هادئة]‬
‫[صرير فتح الباب]‬
‫[خشخشة مقتنيات]‬
‫[صفير أزرار الاتصال]‬
‫ألو "سعد". كيفك؟‬
‫- ما شاء الله، تبارك الله!‬ ‫- [طرق بالعصا على الباب]‬
‫أنا قلت هاجي ما هاعرف المستودع من الترتيب.‬
‫إيش هذا؟‬
‫لا والله يا أبلة، جالسين بنرتّب.‬
‫إيوة، أنا شايفة الترتيب.‬
‫قديش المستودع كان أرتب قبل ما كلكم تيجوا!‬
‫يلا، على فصلك إنتي وياها.‬ ‫ما حدا يعتمد عليكم في شيء.‬
‫"منى"، سيبي الكتب!‬
‫[ارتطام الكتب بالأرض]‬
‫- يلا. يلا على فصلك.‬ ‫- [ضحك جماعي خافت]‬
‫والله لأكتّبك تعهد إنتي وياها، يلا بسرعة!‬
‫يلا، يلا خلاص. مع السلامة، أكلمك بعدين.‬
‫- [بالإنكليزية] مع السلامة.‬ ‫- [صرير فتح الباب]‬
‫[تتأوه]‬
‫[بالسعودية] تعالي يا بنتي.‬
‫[موسيقى تصويرية]‬
‫آه، فلوسك.‬
‫[غلق الدُرج]‬
‫محجوز.‬
‫شوفي هدا مرة شكله حلو.‬
‫"مرزوقة"، ولا واحد عجبني.‬
‫ما في غيرهم.‬
‫شوفي، الباقين كلهم محجوزين.‬
‫طب ولا واحد عجبني.‬
‫- شوفي عندك هدا مرة حلو.‬ ‫- لا، لا يا "مرزوقة"، لا.‬
‫شوفي، شوفي هدا!‬
‫[تتأفف] فين؟‬
‫- هدا مرة حلو.‬ ‫- "مرزوقة"، مو حلو.‬
‫[تتأفف] ولا واحد عجبني، خلاص ما أبغى.‬
‫فلوسي.‬
‫[تضحك ساخرةً]‬
‫تحسبي الشوفة ببلاش؟ لا يا حبيبتي.‬
‫ولا واحد عجبني، أبغى فلوسي.‬
‫الأسبوع الجاي عندي مجموعة مرة تجنن.‬
‫فلوسي.‬
‫فلوس ما في. ويلا على فصلك.‬
‫- [تتأفف]‬ ‫- [رنين جرس المدرسة]‬
‫[ثرثرة غير واضحة]‬
‫["رنا"] "أميرة"! بنت!‬
‫استني، إيش بك ماشية بسرعة كدا؟‬
‫نسيت أقول لك.‬ ‫بابا هايطلع من المستشفى اليوم.‬
‫- من جد؟ حمد الله على سلامته.‬ ‫- الله يسلمك.‬
‫طمنينا على عم "سعيد"، كيف صار دحين؟‬
‫هو لسه ما تحسن بس [تتلجلج]‬ ‫كويس هايرجع البيت.‬
‫الحمد لله، أهم شيء يرجعلكم وهو بخير.‬
‫[مواء قطة]‬
‫[امرأة] ولد "فوزية" حضر الجلسة؟‬
‫يمشي يؤجل الجلسات يا أمي.‬
‫بس المحكمة استلمت الفواتير‬ ‫اللي تثبت إني أنا بنفق على بنتي.‬
‫خلينا نشوف كيف ساعتها هينكر.‬
‫بركة إنك موظّفة.‬ ‫والمحكمة هاتجيبلك حقك من عينه.‬
‫- رفع عليا قضية جديدة…‬ ‫- أوه؟‬
‫…بإسقاط الحضانة عني.‬
‫وه! والله ما ياخدها.‬
‫هادي "رنّو" حبيبتي.‬
‫أبلتك "محاسن" قالتلي درجتك اليوم.‬
‫لو كنتي مذاكرة من قلبك،‬ ‫كان سويتي أحسن من كدا.‬
‫بس يا ماما أنا جبت 13 ونص من 15.‬
‫يعني مرة كويس.‬
‫إيش كويس؟‬
‫زمان كويس هادي خلاص. إحنا نبغى ممتاز.‬
‫وبعدين إنتي بنت المديرة،‬ ‫لازم تكوني من المتفوقات.‬
‫مو من "الكويسات"!‬
‫البنت طول الليل وهي قاعدة تذاكر.‬ ‫إيش تبيها تسوي أكتر من كدا؟‬
‫والله ليخليكي يا أمي. خليني أنا أربيها.‬
‫[تهمس] معلش يا تيتا.‬
‫[تتنهد] المهم.‬
‫السنة لسه في أولها والجاي أحسن.‬
‫خليني أفتخر فيكي.‬
‫إن شاء الله.‬
‫[صرير صرصور الليل]‬
‫- "أبو فروة"!‬ ‫- يا هلا يا هلا.‬
‫["أميرة"] يا سلام!‬
‫انتظرتك بالصالة وكنت عارفة إني حالقاك هنا.‬
‫والله كبرنا‬ ‫وصرنا نعمل "أبو فروة" كمان، هاه؟‬
‫- ما شاء الله.‬ ‫- لأ كمان هاعملك "معدوس"‬
‫و"سليق" و"ملوخية".‬
‫لا، لا. فكينا من حوستك في المطبخ.‬ ‫وخليكي في الرسم مع أبوكي.‬
‫[يضحكون]‬
‫كنت عارفة إنك هاتقولي كدا.‬
‫أنا المفروض أكون أحسن طباخة.‬
‫["سعيد"] الله يسعدك يا بنتي‬ ‫ويوفقك إن شاء الله.‬
‫وأبشرك. درجاتها طلعت‬ ‫وكلها امتياز، ما شاء الله.‬
‫ما شاء الله تبارك الله، مبروك.‬ ‫[بالإنكليزية] عفية عليكي.‬
‫[بالسعودية] وبعدين معاك يا "سعيد"،‬ ‫إنت لازم ترتاح.‬
‫مو تجهد نفسك في المرسم كل يوم.‬
‫صح يا بابا، لازم ترتاح.‬
‫لا، مو قبل ما أخلص هدية صاحبتك هادي.‬ ‫خلاص شوفي، قربت تكتمل.‬
‫بس هو عيد ميلادها بعد أسبوع. يعني في وقت.‬
‫لا، لا ولو. خلينا نخلصها من بدري‬ ‫عشان أعطيكي فرصة لو تبي تعدلي فيها.‬
‫من يوم ما "رنا" جابتلها هدية‬ ‫وهي بتحسب كام يوم باقي على عيد ميلادها‬
‫عشان تعطيها الهدية هادي.‬
‫- مو تهادوا تحابوا؟‬ ‫- لا، في دي معاها حق بصراحة.‬
‫- ["أميرة" تضحك]‬ ‫- أنا متأكدة إنه إنت مبسوط. تحب الشقاء.‬
‫صح بابا، لازم تريح.‬ ‫إنت دوبك طالع من مستشفى.‬
‫إيه، اسمعي يا بنتي،‬
‫الإنسان يموت والشغف اللي فيه ما يموت.‬
‫والإنسان اللي يعيش بحياته بدون شغف،‬
‫تراه مثل الجسد اللي بلا روح.‬
‫[صرير فتح الباب]‬
‫- هادي الكلمة حق أبلتك "وداد" بكرة؟‬ ‫- إيوة.‬
‫وليه مخليتها لآخر الليل؟‬
‫لا يا ماما.‬
‫من الأول وأنا شغالة عليها،‬ ‫مو من آخر الليل.‬
‫بس يعني قلت أكتب نسخة أخيرة مرتّبة…‬ ‫[رنين الهاتف]‬
‫…تعرفي علشان…‬
‫[رنين الهاتف]‬
‫هو اتّصل عليكي قبل كدا؟‬
‫[رنين الهاتف]‬
‫طب لو اتّصل مرة تانية، لا تردي.‬
‫إلين متى يا ماما؟‬
‫["حياة"] إلين ما يعرف إن العناد والمحاكم‬ ‫ما هاتخليه ينتصر عليا.‬
‫إلين ما يكون أب حقيقي لبنته.‬
‫مو يكلمها علشان يحشيها على أمها.‬
‫كلميه بس لما أنا أقول لك.‬
‫"توابون"، مو "التوابين".‬
‫آه.‬
‫المهم.‬
‫أنا عندي جلسة في المحكمة بكرة.‬ ‫وما هقدر أكون في المدرسة.‬
‫أتمنى أبلتك "وداد" تقبل كلمتك.‬
‫ساعتها يتكتب اسمك في لوحة الشرف،‬ ‫زي صاحبتك "أميرة".‬
‫خليني أفتخر فيكي.‬
‫حاضر، إن شاء الله يا ماما.‬
‫[موسيقى تصويرية]‬
‫لا تتأخر زي آخر مرة.‬
‫[نعيق غربان]‬
‫- صباح الخير يا عم "عتيق".‬ ‫- ["عتيق"] صباح النور.‬
‫لا تنسى تجيب الفطور قبل الفسحة بشوية.‬ ‫آخر مرة الأكل كان بارد.‬
‫- إن شاء الله، أبشري على خشمي.‬ ‫- أبشرك الجنة.‬
‫[موسيقى تصويرية]‬
‫[صرير غلق البوابة]‬
‫[موسيقى مرعبة ومشوقة]‬
‫[صرير فتح باب]‬
‫[موسيقى ترقّب]‬
‫[تصاعد الموسيقى]‬
‫- [غلق الباب بقوة]‬ ‫- مين؟ استني، أنا جوة. استني.‬
‫[تتأوه بقوة وتصرخ]‬
‫[صوت ارتطام قوي]‬
‫[أجيج نيران قوي]‬
‫[موسيقى مشوقة عالية]‬
‫[أجيج نيران قوي]‬
‫[أزيز كهرباء قوي]‬
‫[انفجار شرارات كهربية]‬
‫[أجيج نيران]‬
‫[توهّج نيران]‬
‫- [موسيقى مشوقة عالية]‬ ‫- [أزيز كهرباء قوي]‬
‫[دوي انفجار بسيط]‬
‫[تصيح] إخلاء! في حريق يا بنات.‬ ‫إخلاء! في حريق! إخلاء!‬
‫"إنذار الحريق، اضغط واسحب للأسفل"‬
‫- [ثرثرة قوية غير واضحة]‬ ‫- [رنين قوي لجرس الإنذار]‬
‫[صراخ فتيات بعيد]‬
‫- [ارتفاع أصوات الصراخ]‬ ‫- [تصاعد الموسيقى المشوقة]‬
‫- ["عفاف"] بسرعة يا بنات.‬ ‫- [صراخ جماعي قوي]‬
‫["عفاف"] بنات، بسرعة! بسرعة!‬
‫ألو، السلام عليكم.‬
‫لو سمحت أحتاج إصدار تعميم‬ ‫بإخلاء المدرسة فورًا، في حريق.‬
‫هدول البنات وما أقدر أتحمل مسؤوليتهم.‬
‫الوكيلة "سهام" من مدرسة 2300 الثانوية.‬ ‫أحتاج التعميم الحين.‬
‫[صراخ فتيات بعيد]‬
‫[رجل] المُدعى عليه "حمد سيف"‬ ‫قدّم تأجيل القضية.‬
‫مو مقبول، تاني؟ لي شهور وأنا رايحة جاية.‬ ‫لا أخدت حق ولا باطل.‬
‫من فضلك وطّي صوتك.‬ ‫عندك أي مشكلة كلمي المحامي حقك.‬
‫[رنين هاتف]‬
‫ألو.‬
‫إيش بتقولي يا "سهام"؟‬
‫طب إيش تستني؟‬ ‫خلي الحارس يفتح البوابة وطلّعي البنات!‬
‫طب "رنا"! "رنا" فين؟‬
‫- [أصوات صراخ قوية]‬ ‫- [رنين جرس الإنذار]‬
‫[موسيقى مشوقة عالية]‬
‫[سعال جماعي]‬
‫["سهام"] وخروا، وخري إنت واياها،‬ ‫وخري، وخروا!‬
‫يا "عتيق"! يا "عتيق" افتح الباب يا "عتيق"!‬
‫[أجيج نيران قوي]‬
‫- اطلعوا برة يلا بسرعة.‬ ‫- يلا، بسرعة.‬
‫بسرعة! في حريق بسرعة!‬
‫- "مشاعل"!‬ ‫- بسرعة.‬
‫- ["عفاف"] يلا، بسرعة!‬ ‫- [استمرار رنين جرس الإنذار]‬
‫["عفاف"] بسرعة!‬
‫- بسرعة على برة!‬ ‫- ["مرزوقة"] بسرعة يا بنت، فين "مشاعل"؟‬
‫- [تتنهد بقوة]‬ ‫- [دقات قلب متتابعة]‬
‫"هبة"، إيش موقفك؟ اطلعي بسرعة برة!‬
‫- [موسيقى مشوقة عالية]‬ ‫- [رنين جرس الإنذار]‬
‫[أجيج نيران]‬
‫["عفاف"] إيش فيكم واقفين؟ انزلوا بسرعة!‬
‫[أصوات استغاثة] إحنا هنا!‬
‫[سعال جماعي]‬
‫"مرزوقة"، الله يخليكي،‬ ‫نزليهم وأنا هالحقكم.‬
‫يلا يا بنات، بسرعة يلا. يلا قدام انزلوا!‬
‫["مرزوقة"] يلا يا بنت، يا بنت!‬
‫[صراخ وطرق على الباب]‬
‫[تسعل بقوة]‬
‫[صراخ قوي وطرق على الباب]‬
‫[فتاة] افتحوا الباب!‬
‫[صياح وصراخ قوي]‬
‫يا "عتيق"، تراني كلمت المديرة يا "عتيق"،‬ ‫حرام عليك افتح! افتح الباب!‬
‫بسرعة يا بنات.‬
‫[صياح وصراخ فتيات]‬
‫[استمرار رنين جرس الإنذار]‬
‫أبلة "عفاف". الله يخليكي ساعديني.‬ ‫ماني قادرة أوقف.‬
‫[فتاة تسعل]‬
‫- [موسيقى درامية]‬ ‫- أبلة "عفاف"، أبلة "عفاف"، أبلة "عفاف"!‬
‫يا أبلة "عفاف".‬
‫[تلاشي الصوت] أبلة "عفاف".‬
‫- [موسيقى درامية]‬ ‫- [أجيج نيران في الخلفية]‬
‫[رنين جرس الإنذار]‬
‫- [موسيقى مشوقة عالية]‬ ‫- [فتاة تسعل]‬
‫- [تصاعد الموسيقى]‬ ‫- [سعال فتيات قوي]‬
‫[تصاعد الموسيقى]‬
‫[يتأوهن]‬
‫- [تصرخ] يا "عتيق"!‬ ‫- [صراخ جماعي]‬
‫[سعال جماعي]‬
‫[فتاة تتأوه بقوة] رجلي! رجلي!‬
‫[تتأوه]‬
‫[تسعل]‬
‫[موسيقى مشوقة عالية]‬
‫["مرزوقة"] بسرعة!‬
‫- "رنا"! "رنا" انزلي!‬ ‫- [موسيقى مشوقة عالية]‬
‫انزلي.‬
‫- ["رنا" تصرخ]‬ ‫- ["مرزوقة"] "رنا"!‬
‫[تصيح] اطلعي، اطلعي، اطلعي!‬
‫[تسعل بقوة]‬
‫[سعال جماعي]‬
‫["أميرة" تستغيث] افتحوا الباب!‬
‫أحد يسمعني؟‬
‫افتحوا الباب، لا تتركوني هنا!‬
‫[تسعل]‬
‫"رنا"!‬
‫"رنا"! "هبة"! [تبكي]‬
‫ساعدوني!‬
‫بموت.‬
‫[تبكي] بموت…‬
‫[موسيقى درامية حزينة]‬
‫["عفاف"] "رنا"،‬ ‫ليش ما نزلتي مع باقي البنات؟‬
‫- أنا…‬ ‫- "رنا"؟‬
‫- [دوي انفجار قوي]‬ ‫- [صراخ جماعي]‬
‫- [دوي انفجارات متتالية]‬ ‫- [صراخ]‬
‫لا حول ولا قوة إلا بالله،‬ ‫لا حول ولا قوة إلا بالله.‬
‫[صراخ وكلام متداخل]‬
‫[فتاة] يلا بسرعة!‬
‫[موسيقى درامية]‬
‫[صراخ وعويل]‬
‫- [رجل 1] لحظة، وين رايح؟‬ ‫- [رجل 2] شعندك؟‬
‫- [رجل 1] أهالي بالداخل.‬ ‫- [رجل 2] شعنا أهلك، الناس قاعدة تموت جوة.‬
‫- وش تموت وما تموت. ما لك حق تفتح الباب.‬ ‫- وخر عن الباب.‬
‫- الحريم ما يطلعون برة.‬ ‫- إنت مين شايف قدامك؟‬
‫إنت سامع وش قاعد تقول؟‬ ‫باقولك الناس قاعدة تموت جوة.‬
‫- [رجل 1] أنا بافرجكم!‬ ‫- [إطفائي] بنات، وخروا عن الباب يا بنات.‬
‫- وخروا عن الباب يا بنات.‬ ‫- [ضرب الباب بقوة]‬
‫[صرير فتح الباب]‬
‫[صراخ فتيات]‬
‫[سعال جماعي وصراخ]‬
‫[دوي صفارات شرطة وإسعاف]‬
‫[سعال وثرثرة غير واضحة]‬
‫[موسيقى درامية]‬
‫- [موسيقى مشوقة]‬ ‫- السطوح. اطلعوا على السطوح.‬
‫اطلعوا على السطوح بسرعة.‬
‫[تصيح] بسرعة على السطوح إنتي وهي!‬
‫أنا كيف بطلع معاهم؟‬
‫"زهور"، لا تخافي.‬ ‫هانطلع كلنا بإذن الله، طيب؟‬
‫- لا تخافي وخليكي قوية.‬ ‫- ما أبغي أكون عالة عليكم.‬
‫خلاص روحوا وسيبوني.‬
‫لا تقولي لنفسك هدا الكلام.‬ ‫إنتي مو عالة على أحد. طيب؟‬
‫إنتي مو عالة على أحد…‬
‫["رنا"] أبلة "عفاف"، باب السطوح مقفل.‬
‫[تلهث بقوة]‬
‫طيب، اطلعوا السطوح برضه.‬ ‫ألحقوني عليه. بنات!‬
‫فين باقي البنات؟ بنات!‬
‫بنات، تعالوا ساعدوا زميلتكم.‬
‫ساعدوا زميلتكم. اطلعوا السطوح‬ ‫واسبقوني على هناك.‬
‫- حتى لو مقفل، لا تنزلوا. لا تنزلوا.‬ ‫- [سعال جماعي]‬
‫يا ويلكم لو تسيبوا زميلتكم.‬
‫[دوي صفارات شرطة وإسعاف]‬
‫يا رب سترك. يا رب سترك. "مشاعل"!‬
‫إيش [يتلجلج] وين أمك؟ أمك وين؟‬
‫أمك في المدرسة؟ في المدرسة ولا برة؟‬
‫خدي، خدي يا بنتي، اتغطي، اتغطي.‬
‫يا الله!‬
‫[كلام متداخل غير واضح]‬
‫[سعال جماعي]‬
‫[موسيقى مشوقة]‬
‫يا الله!‬
‫"هبة"؟ "هبة"، فين "رنا"؟‬
‫"سهام"، "رنا"، فين "رنا"؟‬
‫[سعال جماعي قوي]‬
‫- "منى"، فين "رنا"؟‬ ‫- ما أدري.‬
‫[سعال جماعي]‬
‫"مرزوقة"، "مرزوقة"، حمدًا لله على سلامتك.‬
‫- "مرزوقة"، فين "رنا"؟‬ ‫- ["مرزوقة" تتأوه وتتنهد]‬
‫في بنات جوة لسه ما طلعوا؟‬
‫هدي بالك، جالسين نطلع اللي نقدر عليه.‬ ‫اتفضلي هنا، أستاذة.‬
‫اتفضلي.‬
‫- [تسعل بقوة]‬ ‫- [رنين جرس الإنذار]‬
‫[موسيقى مشوقة عالية]‬
‫[خشخشة وطرق على الخزانة]‬
‫[تسعل بقوة]‬
‫[تلهث وتسعل]‬
‫- [أزيز كسر زجاج]‬ ‫- [تصرخ]‬
‫[تسعل وتتأوه]‬
‫[تصرخ بقوة وتسعل]‬
‫[تتأوه بقوة وتسعل]‬
‫[موسيقى درامية]‬
‫[تسعل بقوة]‬
‫[تشهق وتزفر بسرعة]‬
‫[خشخشة]‬
‫[موسيقى درامية]‬
‫[تتنهد خوفًا]‬
‫السطوح.‬
‫[تسعل]‬
‫[موسيقى مشوقة]‬
‫[تتأوه وتسعل]‬
‫"رنا".‬
‫بنات!‬
‫[تتأوه]‬
‫[رجل] إي نعم.‬
‫غير الإصابات، في حالة وفاة مؤكدة.‬
‫حصّلوها محبوسة في المستودع.‬
‫احتمال تكون حادثة جنائية.‬
‫[دوي صفارات شرطة وإسعاف]‬
‫- [صرير فتح الباب]‬ ‫- [سعال جماعي]‬
‫[تسعل بقوة]‬
‫[موسيقى درامية]‬
‫["رنا"] أبلة "عفاف"؟‬
‫[موسيقى درامية]‬
‫["سهام"] أنا بلّغت كل الجهات‬ ‫اللي المفروض أبلغها.‬
‫واتصلت على المديرة.‬ ‫لكن ما ينفع، لأن الحارس كان مقفّل الباب.‬
‫لما بلّغتك الوكيلة بالحريق،‬ ‫إيش الإجراء اللي اتخذتيه؟‬
‫أبلة "سهام" اتصلت فيا‬ ‫بعد ما اتخذت الإجراء السليم.‬
‫بإنها بلغت الهيئة التعليمية‬ ‫والدفاع المدني.‬
‫وين كانت "أميرة" وقت الحريق؟‬
‫ما أعرف. [تتلجج] ما شفتها.‬
‫بس أنا وقتها كنت في الحمام.‬
‫يعني ما لاحظتوا إنه "أميرة" غير موجودة؟‬
‫صراحة أنا ما انتبهت على أي أحد.‬ ‫كل اللي أتذكره إني كنت جالسة أجري.‬
‫ويش أكثر شي تتذكرينه وقت الحريق؟‬
‫أتذكر لما كنت واقفة برا شفت البنات،‬ ‫بس القزاز كله داخل في أجسامهم.‬
‫غالبًا مفتاح المستودع بيكون مع مين؟‬
‫[بالسودانية] بيكون في غرفة المعلمات.‬
‫يعني ما بإيد أي زول.‬
‫[بالسعودية] وأي طالبة تقدر تاخده بأي وقت؟‬
‫لا، لا.‬
‫وإيش لون "أميرة"‬ ‫كان معها المفتاح الله يرحمها؟‬
‫أنا عطيتها المفتاح.‬
‫عشان وقتها كان كتابها ضايع، فخليتها‬ ‫تنزل تاخد كتاب رياضيات من المستودع.‬
‫مين اللي خرّجكم من الفصل وقت الحريق؟‬
‫الله يرحمها أبلة "عفاف"‬ ‫جات وقعدت تقول لنا…‬
‫"يا بنات امشوا، يا بنات اخرجوا، اخرجوا!"‬
‫إلين الحمد لله ربنا قوانا‬ ‫وعرفنا نخرج، بس برضة مو كلنا.‬
‫يعني لما دق جرس الإنذار كنتم في الفصل؟‬
‫أعتقد جاوبتك قبل شوية،‬ ‫هاترجع تسألها تاني ليه؟‬
‫لو سمحت ممكن أشوف شغلي؟‬
‫ها يا ماما؟‬
‫كنتو موجودين في الفصل وقت جرس الإنذار؟‬
‫إيوة كنا في الفصل.‬
‫وشلون انحرقت إيدينك يا "رنا"؟‬
‫وأنا كنت باحاول أنزل من الدرج،‬
‫شفت خالة "مرزوقة"‬ ‫وهي ساندة واحدة من البنات‬
‫وتحاول تمرّ من النار اللي شكلها مخيف.‬
‫حاولت أنزل معاها،‬ ‫بس في لوحة طاحت بيننا وحرقت لي يدي.‬
‫حوالي 40 شخص ما بين طالبة ومعلّمة‬
‫يقولون إنك ما كنت موجود‬ ‫عند بوابة الخروج وقت الحريق.‬
‫الأبلات أرسلوني عشان أجيبلهم فطور.‬
‫والله إن كنت أدري إن هدا كله بيصير،‬ ‫ما كنت اتحركت ولا شبر من عند الباب.‬
‫ليه ما خلّيت العسكري‬ ‫يدخل داخل المدرسة ويطلّع البنات؟‬
‫أقوله أهالي بالداخل،‬ ‫وبعدين ما عندي أمر افتح باب المدرسة.‬
‫والحارس انحاش وترك الحريم بالحريق.‬
‫[امرأة تسعل]‬
‫حمد الله على سلامتك يا "مرزوقة".‬
‫الله يسلمك يا أبلة "حياة".‬
‫بيقولوا ما شاء الله عليكي،‬ ‫ما خليتي أحد ما زرتيه.‬
‫الله يعطيكي العافية.‬
‫إنتوا أهلي والطالبات بناتي،‬ ‫وهدا الشي كتير الناس ما تفهمه.‬
‫أحسن مديرة مرت علينا، ما تقصرين.‬
‫حقيقي، الله يعطيكي العافية.‬
‫لو تعرفي قد إيش قلبي انخلع على "أميرة"‬ ‫و"عفاف" الله يرحمهم.‬
‫الله يرحمهم.‬
‫ما شفتي أبلة "عفاف"‬
‫كيف كانت بتقطّع نفسها عشان تنقذ البنات.‬
‫ولا "أميرة"، حبيبتي "أميرة".‬
‫يا قلبي عليها.‬
‫بس أنا متأكدة يا أبلة "حياة"‬ ‫إنك راح تعرفي مين اللي حبسها الحبسة هادي.‬
‫- وربي هايوفقك.‬ ‫- ما حدا عارف مين حبسها.‬
‫إلّا في.‬
‫[موسيقى درامية]‬
‫[امرأة تبكي] جزاكي الله خير.‬
‫السلام عليكم.‬
‫عظّم الله أجرك.‬
‫أم "أميرة".‬
‫عظّم الله أجرك.‬
‫بنتي كانت أمانة في يدك، كيف ضيعتيها؟‬
‫أنا مقدرة باللي تمري فيه. ربنا يلطف بيكي.‬
‫بنتي نزلت من بيتي طيبة ما فيها ولا شي.‬
‫وراحت لمدرستك وتحت مسؤوليتك.‬ ‫ولعوا فيها النار‬
‫وقبروها في المستوع.‬
‫كنتي فين؟ فينك؟‬
‫جاوبيني، مين اللي حبسها؟‬
‫مين اللي حرقها وحرق قلبي عليها؟‬
‫مين اللي قتلها؟‬
‫عزايا إنك تجاوبيني.‬
‫جاوبي! ردي عليا!‬
‫وش فيكي انخرستي؟ [تصيح] ردي عليا!‬
‫[تبكي بحرقة] حسبي الله ونعم الوكيل.‬ ‫حسبي الله ونعم الوكيل فيكي.‬
‫[أم "أميرة" تبكي] آه يا بنتي يا "أميرة"!‬
‫- [دوران محرك السيارة]‬ ‫- [بكاء أم "أميرة"]‬
‫أنا لسه مو مصدقة إن "أميرة" ماتت.‬
‫دا طريق كلنا ماشيين عليه يا بنتي.‬
‫الموت علينا حق.‬
‫اسمعي، خليكي جالسة معايا.‬ ‫لا تروحي المدرسة.‬
‫نتونس أنا وإنتي.‬
‫يا بنتي، هدا اللي حصل.‬
‫ما نقدر نغير القدر.‬
‫[زقزقة عصافير]‬
‫[موسيقى ترقّب]‬
‫[خشخشة]‬
‫[دوران محرك]‬
‫["حياة"] الآن،‬
‫مرّ على الحريق أكتر من أسبوعين.‬
‫ومضطرين نيجي في المسا‬ ‫عشان نلحّق على المنهج.‬
‫وكمان عشان العمال يخلصوا شغل في النهار.‬
‫للأسف،‬
‫الحريقة خسرتنا مربية عظيمة.‬
‫وطالبة مثالية. الله يرحمهم.‬
‫وكمان أساءت لسمعة المدرسة.‬
‫عشان كدا أنا قررت‬ ‫ما في طالبة تخرج من فصلها من غير معلمتها.‬
‫وما في معلّمة توصي طالبة بأي شي.‬
‫ومن اليوم ورايح،‬
‫ما في تهاون في أي مخالفة.‬
‫أبواب المدرسة كلها مفتوحة.‬
‫اللي حابب يتعلم أهلًا وسهلًا.‬
‫اللي مو عاجبه، يطلع برة.‬
‫كل واحدة فيكم‬ ‫تطلع شنطتها وتفتحها، أبا أفتشها.‬
‫["محاسن" بالسودانية] أي واحدة معاها‬ ‫أي حاجة ممنوعة تديني ليها.‬
‫[بالسعودية] أبلة "حياة".‬
‫اسمعي، "سهام".‬
‫أنا قررت أعمل تحقيق داخلي.‬
‫عشان نعرف المصيبة هادي كيف صارت.‬
‫وإيش هانسوي أكثر من اللي سوته الشرطة؟‬
‫"سهام"، الشرطة ما تقدر تعرف طبيعة‬ ‫العلاقات بين بناتنا زي ما إحنا نعرف.‬
‫دورنا إن إحنا نكمل عملهم،‬ ‫ونقدّم نموذج مشرّف لكل الإدارات والمدارس.‬
‫["وداد"] ما شاء الله، دخان؟ بتدخني؟‬ ‫اتفضلي اطلعي هنا.‬
‫[ثرثرة فتيات متداخلة]‬
‫أبغى كل ملفات الطالبات المخالفات الآن.‬
‫عندي الملفات في [بالإنكليزية] ذاكرة بيانات‬ ‫[بالسعودية] لإن اللي هنا كله انحرق.‬
‫ممتاز، هاتيه.‬
‫الله يستر. إيش جايبة معاكي؟‬
‫- إيش جايبة معاكي؟‬ ‫- جوالي.‬
‫مو قولنا كل يوم واحدة تجيب جوالها؟‬ ‫ليه جايبه جوالك؟‬
‫خلاص، ما أعرف. دا اللي صار.‬
‫- خبّيه بسرعة.‬ ‫- خلاص لا تطالعي، هاننقفط.‬
‫["وداد"] ما تبغي تتوبي؟‬
‫اتفضلي.‬
‫هدا جوال "منى" فتشته. ولقيت رسايل تخوف.‬
‫طبعت المحادثة وهادي ملفات البنات.‬
‫أنا متأكدة إن تحقيقاتنا هاتكشف‬
‫كيف انحبست "أميرة" ومين أشعل الحريق.‬
‫أزهميلي البنات.‬
‫[موسيقى مشوقة]‬
‫ملفات طالبات هادي ولا عصابات مافيا؟‬
‫بالنسبة ليا،‬ ‫إنتوا التلاتة في دائرة الاتهام.‬
‫استدرجتوا "أميرة" للمخزن وصورتوها.‬
‫ليه ما تكونوا حبستوها وولعتوا في المدرسة؟‬
‫- خير أبلة، ليش دا الكلام؟‬ ‫- إنتي بالذات أنا أكتر واحدة معطتك وجه.‬
‫أوقفي واسمعي الكلام للآخر.‬
‫المحادثات دي‬ ‫دارت بينكم في الجوال، صح ولا لأ؟‬
‫[رنين جرس المدرسة]‬
‫واضح جدًا إنكم مخططين لجريمتكم.‬
‫لا يا أبلة، ظلمتينا.‬
‫بعدين يا أبلة هادي البنات‬ ‫حبوا يحتفلوا بعيد ميلادي في المدرسة بس.‬
‫ويومها عشان أنا جبت شمعة لعيد ميلادها،‬ ‫كان شكلها طويل وأهبل،‬
‫فصورتها وأرسلتها، حشّوني وحذفتها.‬
‫صح، وإحنا عارفين إن مخالفاتنا كتير.‬
‫عشان كدا وقتها قلت لـ"منى"‬ ‫إذا هادي المرة اكتشفوا هتكون عقوبتنا ألعن.‬
‫ما شاء الله على سرعة بديهتكم‬ ‫في الكذب وتأليف القصص!‬
‫أبلة "حياة"،‬
‫المحادثة كاملة بالصورة كلها عندي بالجوال.‬
‫إنتي بس لو توعديني ما تكتّبيني مخالفة،‬ ‫أنا عادي أوريكي هي.‬
‫وريني.‬
‫طب معلش، بس تديري وجهك الجهة التانية؟‬
‫عشان أطلع الجوال.‬
‫اتفضلي.‬
‫معلش، آخد الجوال؟‬
‫- خليه عندي.‬ ‫- [تتأفف]‬
‫"منى"، خليكي معايا.‬
‫أبلة "سهام"، خديهم واستنوا برة.‬
‫- مسحي القرف اللي على حواجبك دا.‬ ‫- يا أبلة، تكفى لأ.‬
‫أقسم بالله لو مسحتها‬ ‫منظري هيصير عرّة وكل البنات هايحشّوني.‬
‫تحبي نستدعي ولي أمرك؟‬
‫كيف توصفي علاقتك بـ"أميرة" الله يرحمها؟‬
‫يا أبلة، لا تفكريني فيها.‬ ‫ترى يعني أنا بني آدمة مرة حساسة.‬
‫وبس تيجي سيرة "أميرة"،‬ ‫أنا مرة [تتلجلج] أتأثر.‬
‫تحسي بتأنيب الضمير؟‬
‫متسجل عليكي واقعة‬ ‫إنك حبستيها في غرفة الحاسب.‬
‫أنا كنت بمزح معاها يومها.‬
‫[صرير فتح الباب]‬
‫"هبة"، نسيت أحل واجب الرياضيات.‬
‫- تستهبلي، صح؟‬ ‫- لأ.‬
‫[تتنهد مستنكرةً] يا الله يا "منى"،‬ ‫ترى أنا كنت معتمدة عليكي أنقله منك.‬
‫- الحين إيش راح نسوي؟‬ ‫- إيش هنسوي؟‬
‫- أفكّر، أفكّر. استني، أفكّر.‬
‫اسمعي، ما في إلّا حل واحد.‬
‫انقليه من الدافورة وأنا بعدين أنقله منك.‬
‫إممم، صح.‬
‫"أميرة"، هاتي واجب الرياضيات‬ ‫قبل الأبلة تجي.‬
‫- والله؟‬ ‫- إيوة.‬
‫معلش، شغلي ما هديكي هو.‬
‫- ليه؟‬ ‫- شغلي. تعبت عليه.‬
‫ليه ما حليتيه؟‬
‫يلا ورايا.‬
‫إنتي!‬
‫[صرير فتح الباب وغلقه]‬
‫والله لو عندنا مفتاح كنت قفلت عليها‬ ‫عشان ما تحضر حصة أبلة "وداد".‬
‫- ["أميرة"] افتحي الباب.‬ ‫- عشان تعطينا الواجب مرة تانية.‬
‫بنت؟ إيش في؟‬
‫[صرير فتح الباب وغلقه]‬
‫أنا نفسي أفهم،‬ ‫إنتوا ليش قاعدين تسووا كدا في صاحبتكم؟‬
‫هاه؟‬
‫ما في رد؟‬
‫قدامي على مكتب أبلة "سهام".‬ ‫الآن، يلا، امشي.‬
‫["حياة"] إنتي تحت المجهر.‬
‫بس لو أنا صدقتك،‬
‫مين تظنين ليه مصلحة يسوي كدا في "أميرة"؟‬
‫ما أحط في ذمتي أحد صراحة يا أبلة،‬ ‫لا، لا. ما أعرف.‬
‫اطلعي ونادي "هبة".‬
‫[موسيقى ترقّب]‬
‫إيش كانت تبغى؟‬
‫ما أعرف،‬ ‫بس قاعدة تنبش في مخالفاتنا القديمة.‬
‫إيش قصدك يعني؟‬ ‫ما كانت تدري على مخالفاتنا من الأول؟‬
‫ما أتوقع. بس دي المرة مستقصدانا.‬
‫وشكلها بتحط حبسة "أميرة" فينا.‬
‫تبغاكي جوة ترى.‬
‫- إيش تبغى؟‬ ‫- ما أعرف يا "هبة".‬
‫وخّري.‬
‫إنتي أكتر واحدة أنا متساهلة معاكي.‬
‫ترى خلاص، كلها كم شهر وهتخرّج.‬
‫مرة حلو إنك لسه بتتوهمي‬ ‫إنك هتتخرجي بعد كل دي التعهدات.‬
‫فعل لا أخلاقي.‬
‫إيش دخلك الحمام مع "مشاعل"؟‬
‫والله يا أبلة كنا قاعدين نكلّم بالجوال.‬ ‫بس الله يسامح اللي بلّغت علينا.‬
‫مين تتوقعي بلّغ عنك الوكيلة؟‬
‫- ما في غيرها، الله يرحمها.‬ ‫- وطبعًا دا دافع قوي‬
‫إنك تأذيها وتكرهيها.‬
‫لا يا أبلة، لأ. صح، ما أحبها،‬ ‫وعادي مو لازم كل الناس يحبوا بعض.‬
‫بس ما توصل إنه أنا أحبسها وأتسبب في موتها.‬
‫فعلًا؟‬
‫إنتي بالنسبة لي المتهم رقم واحد.‬
‫ومو عشان قصة الحمام. في شيء أهم.‬
‫دليل بخط يدك.‬
‫هدا مو خطك؟‬
‫تحبي أذكّرك باللي كتبتيه؟‬
‫"يا ريت أقدر أمحي (أميرة) من المدرسة،‬ ‫وما يصير لها وجود."‬
‫[رنين جرس المدرسة]‬
‫روحي يا "هبة".‬
‫وخلّي صاحباتك يروحوا. هنكمل بكرة.‬
‫[موسيقى مشوقة]‬
‫السلام عليكم ورحمة الله وبركاته،‬ ‫السلام عليكم ورحمة الله.‬
‫[صرير غلق الباب]‬
‫احمدي ربنا على سلامتك.‬
‫يا ماما، أني ماني قادرة أنام.‬
‫حتى لو غفيت بصحى على كوابيس.‬
‫حبيبتي، صدمة وهتتجاوزيها.‬
‫وبعدين مين اللي قاعد في دي الأرض؟‬ ‫كلنا هنموت.‬
‫خدي هادي الحبة.‬
‫هتخليكي تعرفي تنامي.‬
‫مو لازم تروحي المدرسة.‬ ‫اجلسي في البيت كم يوم.‬
‫مساء الخير.‬
‫يا أمي، الله يرضى عليكي،‬
‫ترى بنتك صغيرة لسه، لا تديها المنوم.‬
‫يا أمي، "رنا" تعبانة نفسيًا ومحتاجة ترتاح.‬
‫والنوم هو الحل لمشاكلها.‬
‫طيب. إنتي دايمًا صح!‬
‫[رنين هاتف]‬
‫- [رجل عبر الهاتف] ألو؟‬ ‫- نعم؟‬
‫أعتقد أفضل إنه إحنا نكلم بعض مباشرةً‬ ‫أحسن من وساطة محامين.‬
‫- خلاص، ما في كلام بيننا. انتهى الكلام.‬ ‫- معقولة يا "حياة"؟‬
‫قضايا ومحاكم وشكاوي،‬ ‫شي لا يليق بيكي ولا باسمك ولا بسمعتك.‬
‫أنا شهريًا كنت قاعد أعطيكي ألف ريال‬ ‫بكل طيب خاطر ونفس راضية وأنا واثق فيكي.‬
‫فجأة تنكريها؟ وتطالبيني بنفقة ست سنوات؟‬
‫وإنت تسمي الألف ريال حقتك هدي نفقة؟‬
‫إنت ما تعرف بنتك أديش تصرف في اليوم؟‬
‫ولدي الدرجة إنت خارج دائرة الزمن؟‬
‫وإنتي بمواكبتك للزمن، فين وصّلتي بنتنا؟‬
‫سبتيها وسبتي مدرستك في فوضى، وعشان إيش؟‬
‫عشان تتضاربي معايا في المحاكم‬ ‫عشان شوية فلوس؟‬
‫حرمتيني إن أنا أشوف بنتي في مكان طبيعي،‬
‫وحتى لما سمحتيلي إن أنا أشوفها،‬ ‫شفتها في مستشفى وهي بتتعالج من الحروق.‬
‫وتاني مرة وهي في الشرطة‬ ‫بتشهد على مصيبة موت صاحبتها.‬
‫هي دي إنجازاتك مع بنتنا يا "حياة"؟‬
‫[تصيح] على إيش بتلومني وعلى إيش بتتهمني؟‬ ‫إنت عمرك ما هتقدّر مسؤولية التربية.‬
‫ولا عمرك هتستوعب اللي بسوّيه كل يوم‬ ‫عشان أخليها في أحسن وأأمن مكان.‬
‫أرجوك، خلاص، ما بيننا كلام.‬ ‫انتهى الكلام اللي بيننا.‬
‫في المحاكم وبس.‬
‫[ارتطام الهاتف بالطاولة]‬
‫خلصتي جنان؟‬
‫كل يوم نفس الموال؟‬
‫يا بنتي، ربي مغنيكي من عنده،‬ ‫ما إنتي محتاجته.‬
‫يا أمي أنا ما همتني فلوسه.‬ ‫كل اللي غايظني استهتاره.‬
‫ست سنين ما سأل عن بنته.‬
‫وداحين لما اتزوج‬ ‫وجاب حرمة تانية وجابتله ولد،‬
‫قالك إيش؟ "أنا بسوي ترابط عائلي."‬ ‫على حساب تربيتي. لا والله ما أخليه يشوفها!‬
‫والله ما هنخلص بالوضع دا.‬
‫- [صرير صرصور الليل]‬ ‫- [موسيقى ترقّب خافتة]‬
‫["حياة"] ما شاء الله.‬ ‫ملفك حافل بالإنجازات.‬
‫بتبيعي دخان على الطالبات.‬
‫شكلك تخصص تهريب ممنوعات.‬
‫يا أبلة، والله حرام عليكي.‬ ‫هي مرة واحدة. صرت متخصصة؟ والله أنا آسفة.‬
‫طب سيبينا من الدخان. قوليلي،‬
‫في شي أهم. مين تظني‬ ‫اللي رسم "أميرة" على السبورة؟‬
‫- [رنين جرس المدرسة]‬ ‫- ["حياة"] مو إنتي؟‬
‫أبلة، لما أبلة "عفاف"‬ ‫طردتنا من المستودع وطلعنا الفصل،‬
‫"هبة" اللي رسمت "أميرة"‬ ‫على السبورة. والله مو أنا.‬
‫♪ ومين اللي شغلت بال الجود ♪‬
‫♪ مين اللي عذبت حال الجود ♪‬
‫- ♪ الله! مين اللي شغلت بال الجود ♪‬ ‫- صقفولها!‬
‫♪ ولد، ولد ♪‬
‫- ♪ مين اللي عذبت حال الجود ♪‬ ‫- صفقوا معانا.‬
‫- ♪ عاش، عاش، عاش ♪‬ ‫- [تهليل]‬
‫♪ صفوا، يا بنات صفوا، أبغى أشوف‬ ‫اللي شغلت بالي وذوبت حالي ♪‬
‫♪ وأنا قلبي اللي انسرق مني وكنت متهني ♪‬
‫♪ ولو تدرون عنها قولوا… ♪‬
‫[تصيح] إيش هالمسخرة وقلة الحياء؟‬
‫إحنا في مدرسة ولا قاعة أفراح؟‬
‫[تبكي]‬
‫مين قليلة الحياء‬ ‫اللي رسمت هالرسمة على السبورة؟‬
‫["أميرة" تبكي]‬
‫[ثرثرة في الخلفية غير واضحة]‬
‫"أميرة"، قومي معايا.‬
‫[تبكي بحرقة]‬
‫[يقهقهن في سخرية]‬
‫بدون صوت!‬
‫[تهمس بكلام غير واضح]‬
‫[معلّمة تشرح]‬
‫["مشاعل" في مشهد آخر] وأساسًا أنا ما قلت‬ ‫أي حاجة لأي أحد إلا "هبة"، أقسم بالله.‬
‫["حياة"] أصلًا، اللي شفتيه‬ ‫مو زي ما إنتي متخيلة.‬
‫أبلتك "وداد" كانت بتواسي "أميرة"‬ ‫بعد ما اتنمرتوا عليها.‬
‫أبلة "سهام" كانت واقفة على الباب،‬
‫وشافتهم وهي اللي حكتني.‬
‫شوفتي قد إيش خيالك واسع وضميرك أوسع منه؟‬
‫ليش تكرهي "أميرة"؟‬
‫يا أبلة، والله ما أكرهها. أكرهها ليش؟‬ ‫ما بيني وبينها شي.‬
‫طب ومحضر الغش حق امتحان الأحياء؟‬
‫مو "أميرة" اللي بلغت عنك؟‬
‫لو ذاكرتم أحسن لكم من الكلام دا كله.‬ ‫المادة سهلة.‬
‫إيش رأيك تسكتي ولا آجي ألصقلك فمك بالغراء؟‬
‫تحسبينا فاضيين زيك؟ وجع!‬
‫[بالسودانية] بنات، كل واحدة ترجع طاولتها.‬
‫[صرير زحزحة الطاولات]‬
‫الله، والنبي؟‬
‫أقيفي. أقيفي.‬
‫أمشوا هناك جنب السبورة.‬
‫دا كتبتوه متين؟‬
‫بتقروه كيف؟‬
‫دا داير ليه تليسكوب.‬
‫إنتو غايتو، إبليس احتار فيكم.‬
‫"أميرة"؟ "مشاعل" معاهم؟‬
‫أقيفي.‬
‫امشي هناك.‬
‫[بالسعودية] أبلة، أنا زعلت في ساعتها.‬
‫بس أنا قلبي طيب وما يشيل على أحد.‬
‫وأساسًا لما "أميرة" اتكلمت،‬ ‫ما اتكلمت عني أنا لوحدي. اشتكت على الكل.‬
‫أنا ماني عارفة‬ ‫إنتوا ليش بتكرهوا "أميرة" وتحقدوا عليها.‬
‫وكمان تسيئوا لسمعتها.‬ ‫بس لمجرد إنها متفوقة ونزيهة.‬
‫يا أبلة، والله العظيم‬ ‫ما بيني وبين "أميرة" ولا شيء.‬
‫أنا ما سويتلها ولا شيء،‬ ‫أصلًا عمري ما أذيت "أميرة" ما…‬
‫بس خلاص، هشش. خلاص، امشي يلا.‬
‫[رنين جرس المدرسة]‬
‫[موسيقى غموض]‬
‫[أجيج نيران خافت]‬
‫- [تصاعد أجيج النيران]‬ ‫- [تصاعد الموسيقى]‬
‫[موسيقى مشوقة متصاعدة]‬
‫"رنا"، إيش بك؟ ما تبي تلعبي؟‬
‫[تصاعد الموسيقى]‬
‫[تشهق مرتعبةً]‬
‫[تتنهد بقوة]‬
‫[أم "حياة"] أعوذ بالله من الشيطان الرجيم.‬
‫بسم الله الذي لا يضر مع اسمه شيء في الأرض‬ ‫ولا في السماء وهو السميع العليم.‬
‫يا بنتي، إيش اللي صابك يا بنتي؟‬
‫أنا كم صارلي نايمة؟‬
‫أخذتي الدواء وغفيتي على طول.‬
‫- أعوذ بالله…‬ ‫- حاولي ترجعي تنامي، حاولي.‬
‫- أعوذ بالله…‬ ‫- بسم الله الرحمن الرحيم.‬
‫أنا جنبك هنا، لا تخافي.‬
‫إيوة، اتفضلي. أبغاكي تسمّعي أبلة "حياة"‬ ‫إيش كنتي قاعدة تقولي.‬
‫عشان تاني مرة ما ترفعي صوتك عليا، سامعة؟‬
‫لأ، لسه هسمّع المدرسة كلها إنك شوهتي سمعتي.‬
‫رسالة إديتك ياها تروحي تديها لـ"حياة" ليش؟‬
‫[تصيح] إنتي بتشوهي سمعتي‬ ‫وبتدمري مستقبلي، واضحة!‬
‫أول شيء، ارخي صوتك.‬ ‫وثاني شيء اسمها أبلة "حياة".‬
‫[تصيح] صحيح إنك سفيهة وقليلة تربية!‬
‫على الأقل ماني زيك،‬ ‫لابسة ثوب الشرف وإنتي كلك دنس.‬
‫- صلي على النبي!‬ ‫- وخّري.‬
‫["حياة"] بس، انتهينا!‬
‫إنتي بالذات ولا كلمة ولا حرف، اسكتي خلاص.‬
‫أبلة "سهام"، اكتبيلي محضر بكل التفاصيل.‬
‫[رنين جرس المنزل]‬
‫[زقزقة عصافير خافتة]‬
‫ستو!‬
‫ستو، فين رحتي؟ فين كنتي؟‬
‫- ها "رنا"، ها؟‬ ‫- فينكي ستو؟‬
‫برضه كابوس تاني؟‬
‫عم "سعيد" كان هنا؟‬
‫[تتلجلج] أبو "أميرة" كان هنا؟‬
‫إيوة، كان هنا. إيش بك مرعوبة؟‬
‫- لا، بس ليه يعني؟ صار شي؟‬ ‫- جايبلك هدية.‬
‫- هدية ليا أنا؟‬ ‫- إيوة.‬
‫ماني فاهمة، ليه يعني؟‬
‫وه يا "رنا"، هدية يعني هدية.‬
‫يقول بنته، الله يرحمها يا رب،‬
‫طلبت منه رسمة مخصوص عشانك، لعيد ميلادك.‬
‫ما شاء الله!‬
‫والله فنان أبو "أميرة".‬
‫الله يرحمها بنتك يا رب، ويصبر قلبك.‬
‫- [موسيقى درامية]‬ ‫- تعالي شوفي، تعالي شوفي، ما شاء الله.‬
‫إيش بك؟‬
‫- ستو أنا…‬ ‫- وحشتك؟ أنا عارفة.‬
‫والله أنا عارفة يا بنتي إنها وحشتك.‬ ‫الفراق صعب.‬
‫لا حول ولا قوة إلّا بالله.‬
‫إيش بيكي؟ اتكلمي.‬
‫اتكلمي يا أمي، فضفضيلي.‬
‫أنا السبب.‬
‫أنا اللي قتلت "أميرة".‬
‫إيش الكلام اللي قاعدة تقوليه دا؟‬
‫يوم الحريق…‬
‫خفت أبلة "وداد" تختار "أميرة"…‬
‫- ["وداد" تتحدث بكلام غير مسموع]‬ ‫- ["رنا"] …وتكتب اسمها في لوحة الشرف.‬
‫وسمعتها لما قالت‬ ‫إنه تروح تجيب كتاب الرياضيات من المستودع.‬
‫أول ما طلعت من الفصل خرجت وراها.‬
‫دخلت المستودع وسابت المفتاح على الباب.‬
‫قفلت عليها.‬
‫["أميرة"] مين؟‬
‫استني، أنا جوة، استني.‬
‫كنت كل اللي بفكر فيه‬ ‫إن اسمي يتحط في لوحة الشرف،‬
‫وماما ما تزعل مني.‬
‫"رنا"، إنتي تعبانة.‬
‫كله من الأدوية‬ ‫اللي قاعدة تاكليها من أمك هادي.‬
‫لا يا جدة، لا. أني ماني قاعدة أهلوس.‬
‫وقت التحقيق، كنت خايفة وكدبت.‬
‫بس دي الحقيقة، أنا اللي حبستها.‬ ‫يا ريت يدي انشلّت ولا قفلت عليها الباب.‬
‫يا قلبي، يا قلبي الله يرضى عليكي،‬ ‫وغلاوتك عندي،‬
‫الكلام هدا ما أبغي أحد يسمعه.‬
‫وانسي إنك قلتيلي هو أساسًا. طيب؟‬
‫أقولك، إنتي النوم أحسن لك.‬ ‫تعالي كلي لك لقمة ونامي.‬
‫- امشي.‬ ‫- يا ستو، والله يا ستو…‬
‫"(رنا)"‬
‫كل صاحباتك أجمعوا إنك تكرهي "أميرة"‬
‫وإنك أكثر واحدة أذيتيها.‬
‫طيب، وإيش الجديد؟‬ ‫كل المدرسة عارفة إنه أنا ما أحب "أميرة".‬
‫وبعدين، صاحباتي وعارفيني كويس.‬
‫وإنتي عارفتهم كويس؟‬
‫إيش قصدك؟‬
‫لما كنتي في الحمام مع "مشاعل"،‬ ‫تحسبي "أميرة" اللي بلّغت عنك؟‬
‫أجل، مين غيرها يعني؟‬
‫اوعديني إنك ما راح تأذيها‬ ‫ولا تمدي يدك عليها.‬
‫لإن لو صار كدا، هفصلك حالًا.‬
‫أكيد ما هقول لأحد‬ ‫ولا هسوي شي، بس أبا أعرف مين.‬
‫"منى"؟‬
‫حقيقي الدنيا هادي‬ ‫كل مرة تعطيني كفّ ألعن من اللي قبله.‬
‫مؤسف جدًا إنه صاحبتك تبلّغ ضدك‬
‫وتسجل عليكي مخالفة أخلاقية.‬
‫عمومًا، أنا أحسها تعزّ "أميرة".‬
‫مين هي اللي تعزّ "أميرة"؟ "منى"؟‬
‫"منى" هادي أكبر منافقة،‬ ‫بدليل اللي سوته معايا أنا و"مشاعل".‬
‫وبعدين "منى" أكثر واحدة فينا‬ ‫تكره "أميرة" أصلًا.‬
‫كفاية سلفتها وسلفة خرجتها‬ ‫مع "مشاعل" و"سعد".‬
‫أسمعك. كمّلي.‬
‫[موسيقى مشوقة خافتة]‬
‫"مشاعل" عندها صاحب اسمه "سعد".‬
‫ونهاية السنة اللي فاتت‬ ‫عرّفت "منى" على صاحب "سعد".‬
‫والاثنين شردوا من المدرسة وطلعوا قابلوهم.‬
‫و"أميرة" كانت عارفة.‬
‫ولما اتأخروا،‬ ‫"أميرة" خافت عليهم وراحت بلغت أبلة "سهام".‬
‫طبعًا أبلة "سهام" وقتها‬ ‫سوّت مشكلة ما لها آخر.‬
‫وبسبب هدي المشكلة أبو "منى" زوّجها.‬
‫"هبة"، روحي.‬
‫"منى"، "مشاعل"!‬
‫بصراحة، يحقلكم تكرهوا "أميرة".‬
‫وتتمنوا إنكم تنتقموا منها.‬
‫- لأ. مو لدرجة إنه نقتلها طبعًا. إيش فيكي؟‬ ‫- إيش؟ لأ طبعًا. إيش دا الكلام؟‬
‫لا تخافون، أنا ما باتهمكم.‬
‫بالأمانة، لو أنا مريت بنفس تجربتكم معاها‬ ‫كان حسيت نفس الشي.‬
‫خاصة لما فتنت عليكم في خرجتكم مع "سعد".‬
‫هو اسمه "سعد"؟‬
‫مسكينة خالة "مرزوقة" جالها الضغط،‬
‫وقاعدة تلات شهور زعلانة منك.‬
‫طبعًا إنتي بتقولي‬ ‫هادا مرة أهون من اللي صارلك.‬
‫أبوكي لما عرف على خرجتك مع "سعد"، جوّزك.‬
‫بصراحة، أبوكي مرة قاسي.‬
‫ما أدري كيف يجوزك كدا.‬ ‫ما قعدتي إلا شهرين واتطلقتي.‬
‫إيش استفاد؟‬
‫اللي ظاهر قدامي في ملفاتكم‬ ‫إنكم زوغتوا في يوم دراسي.‬
‫وكل المواقف المؤلمة اللي مريتوا بيها‬ ‫بسبب خرجتكم مع "سعد"‬
‫ما كنت هعرفها لو ما "هبة" حكتلي.‬
‫يعني إنتو الاتنين في دائرة الاتهام.‬
‫تتوقعوا ليش "هبة" حكتلي؟‬
‫واضحة. عشان تبعّد التهم من عليها.‬
‫"هبة" فعليًا ما هي متهمة بشيء.‬
‫هي بس زيكم عندها دوافع كراهية،‬
‫- وما في دليل على إنها كانت في المستودع.‬ ‫- لا، في دليل.‬
‫أصلًا، يوم الحريقة‬ ‫"أميرة" كانت رايحة المستودع‬
‫عشان تجيب كتاب رياضيات بدل حقّها اللي ضاع.‬
‫بس ما أحد كان عارف كيف ضاع ومتى.‬
‫بس أنا أعرف.‬
‫أنا قبلها بيوم شفت "هبة"‬ ‫وهي بتاخد كتاب "أميرة"‬
‫وجت تاني يوم قالتلي إنه هي اللي قطّعته.‬
‫بس "هبة" ممكن تنكر هاد الكلام.‬
‫ولو ما أنكرته،‬
‫في شهادة تثبت إن هي كانت في الحمام.‬
‫"هبة" بعد حصة أبلة "وداد"‬ ‫تقول جتها الدورة وراحت الحمام.‬
‫فهذا إثبات‬ ‫إنها ما كانت موجودة في المستودع.‬
‫تعالي يا "هبة"!‬
‫"هبة"، تعالي.‬
‫عمومًا،‬
‫أنا مطالبة إني أقدّم هادي المعلومات للشرطة.‬
‫أتمنى أنهم ما يركزوا في الدوافع‬
‫لأنه ساعتها هيكون موقفكم جدًا حساس.‬
‫أبلة "حياة".‬
‫"هبة" فعلًا داك اليوم‬ ‫خرجت بعد حصة أبلة "وداد" من الفصل‬
‫وراحت على الحمام.‬
‫بس ما راحت بسرعة.‬
‫خرجت من الفصل قبلي‬ ‫ودخلت الحمام بعدي بشوية.‬
‫قصدك وقت كافي‬ ‫إنها تلحقها للمستودع وتقفل عليها؟‬
‫- إيوة، يمديها.‬ ‫- إيش قاعدة تقولي؟ اتجننتي؟‬
‫يعني إنتي تفتني عليا وأنا أدافع عنك،‬
‫وهجة "سعد" اللي ما أحد يعرفها‬ ‫غير إحنا التلاتة وأبلة "سهام".‬
‫أبلة "سهام" قفلت الموضوع‬ ‫من ذاك اليوم وإنتي السبب الحين إحنا هنا.‬
‫إيش اللي ما أحد يعرفها؟‬
‫عشان كدا ما شاء الله "منى" اتزوجت، صح؟‬ ‫ما أحد يعرفها!‬
‫اتقفلت السيرة من ذاك اليوم.‬
‫احمدي ربك أصلًا إني ضفيتك وعزّيتك.‬ ‫وماشية معاكي وإنتي بنت الفرّاشة.‬
‫أبشركم،‬
‫إنتو التلاتة مفصولات من المدرسة.‬
‫إحنا ما سوينا حاجة.‬
‫ممكن تقبلي اعتذاري، "سهام"؟‬
‫تعتذريلي أنا؟‬
‫فاكرة لما حذرتيني من تنمر البنات؟‬
‫[موسيقى درامية]‬
‫[تتنهد] يا ريتني سمعتلك يا "سهام"‬
‫ووقفت كل واحدة عند حدها.‬
‫للأسف كنت أتوقع‬ ‫إن مواقف التنمر اللي بيمروا بيها‬
‫هتخليهم أقوي وتساعدهم إنهم يواجهوا الحياة.‬
‫ما تخيلت إنه تهاوني معهم‬ ‫هيوصلنا لهادي المأساة.‬
‫[صفارات سيارات شرطة]‬
‫["حياة"] لو كنت اتصديت بحسم للمتنمرات‬ ‫زي ما نصحتيني،‬
‫ما كانت الأمور هتوصل لدا الحد.‬
‫ما كنت بس هحمي "أميرة" من الموت…‬
‫[صرير فتح الباب]‬
‫["حياة"] لكن كنت همنع اللي اتنمروا عليها‬ ‫من ضياع مستقبلهم.‬
‫من ناحية أخرى أدى الكشف عن ملابسات‬ ‫وفاة الطالبة "أميرة سعيد"‬
‫ضحية حريق مدرسة الـ"2300"‬
‫لا يرتبط بالسبب‬ ‫الذي أدى إلى اشتعال النيران.‬
‫وإنما يمكن اعتباره حادثًا جانبيّ‬
‫كانت تبعاته مأساوية.‬
‫وحول العقوبة‬ ‫التي يمكن أن تنال الطالبة "هبة أنور"،‬
‫قال المصدر أنها ستواجه…‬
‫- دا إيش بيقول؟‬ ‫- [مذيع] …تهم الترويع والقتل الخطأ.‬
‫أما العقوبة فهي متروكة للقضاء.‬
‫- وسيتم استكمال إجراءات المحكمة…‬ ‫- إيش بها "هبة"؟‬
‫- [مذيع] …للتباحث في القضية…‬ ‫- حبيبتي فطرتي؟‬
‫[مذيع] والاستماع إلى أقوال الشهود‬ ‫والتثبت من البلاغات…‬
‫- ما فطرتي، صح؟ تعالي نفطر أنا وإنتي.‬ ‫- [مذيع] …التي قُدّمت من قبل المباحث…‬
‫يا ستي، إيش بها "هبة"؟ ليه بيتهموها؟‬
‫- "هبة" ما فيها شي يا قلبي.‬ ‫- [مذيع] …والاستهتار…‬
‫[أم "حياة"] اسمعيني، أخدتي دواكي؟‬
‫لا أخدتي دوا ولا فطرتي.‬
‫- تعالي معايا نفطر.‬ ‫- ماما.‬
‫- ماما، ترى مو "هبة" اللي حبست "أميرة".‬ ‫- [تتلجلج] "رنا"، "رنا".‬
‫اهدي، هاه؟‬
‫- الله يرضى عليكي، اهدي يا بنتي.‬ ‫- ماما…‬
‫يا بنتي إنتي ليكي يومين تعبانة،‬ ‫الله يرضى عليكي، قاعدة تهلوسي.‬
‫سيبيكي منها، لا تردي على كلامها.‬
‫ليها يومين تعبانة بنتك وبتهلوس.‬
‫كله من الأدوية التي كنتي تدي لها هي.‬
‫يا ستو، أنا ما باهلوس.‬
‫- اهدي يا "رنا".‬ ‫- أنا مو مجنونة.‬
‫"رنا" حبيبتي، الله يرضى عليكي.‬
‫أنا اللي حبست "أميرة" يا ماما.‬
‫- [موسيقى مشوقة]‬ ‫- أنا.‬
‫أنا اللي حبستها، مو "هبة".‬
‫أنا عارفة.‬
‫["مرزوقة"] بس أنا متأكدة يا أبلة "حياة"‬
‫إنك راح تعرفي مين اللي حبسها الحبسة هادي.‬
‫وربي هايوفقك.‬
‫ما حدا عارف مين حبسها.‬
‫إلّا في.‬
‫مين؟‬
‫"رنا" بنتك عارفة.‬
‫"رنا" عارفة.‬
‫يوم الحريق…‬
‫- [رنين جرس الإنذار]‬ ‫- "رنا"! "رنا"، انزلي!‬
‫[تسعل بقوة]‬
‫- انزلي!‬ ‫- [دوي انفجار]‬
‫- ["رنا" تصرخ بقوة]‬ ‫- "رنا"!‬
‫[تصيح] اطلعي! اطلعي! اطلعي!‬
‫"أميرة" في المستودع.‬
‫- اطلعي فوق!‬ ‫- ["رنا"] "أميرة"!‬
‫- اطلعي السطوح! اطلعي!‬ ‫- ["رنا"] …في المستودع.‬
‫متأكدة…‬
‫إنه "رنا" عارفة‬
‫مين اللي حبس "أميرة".‬
‫"رنا" قالت إنها كانت معاكي،‬
‫بتساعدك تشيلوا واحدة مغمى عليها.‬
‫وهناك انصابت.‬
‫هاد اللي حصل.‬
‫وهاد اللي هتقوليه لما إن شاء الله‬ ‫تقومي بالسلامة ويحققوا معاكي.‬
‫- أنا ما هقدر أقول شي أنا ما شفته.‬ ‫- "مرزوقة"، اسمعيني كويس.‬
‫بنتك "مشاعل"‬ ‫ملفها مليان مخالفات قد شعر راسك.‬
‫هدا غير إنها متصاحبة على شوية مشكلجية.‬
‫وأتذكر إنه "أميرة" قالتلي‬ ‫إنها شاردة من المدرسة.‬
‫فهذا ممكن يخلي عندها‬ ‫دوافع انتقام ناحية "أميرة".‬
‫وما تحبي إنه هاد يتذكر في التحقيق.‬
‫لا هو من مصلحتك ولا من مصلحتها.‬
‫هاد غير ما شاء الله غرفتك‬ ‫اللي مليانة ممنوعات وتليفونات،‬
‫وكتالوج أولاد.‬
‫فأظن مو من مصلحتك إنك تنطردي‬ ‫إنتي وجوزك من المدرسة وتباتوا في الشارع.‬
‫يصير ما له داعي تقولي إنه "رنا" تعرف‬ ‫إنه "أميرة" انحبست في المستودع.‬
‫فهمتيني يا "مرزوقة"؟‬
‫كيف يعني؟‬
‫وإنتي اللي سلمتيها للشرطة ولبستيها التهمة؟‬
‫- تستاهل العقاب.‬ ‫- وإنتي عارفة إنها مظلومة؟‬
‫مين دي اللي مظلومة؟ بنت فاسدة كريهة مؤذية.‬
‫بس مو هي اللي حبست "أميرة"،‬ ‫مو هي اللي اتسببت في موتها!‬
‫ما أحد اتسبب في موت "أميرة".‬
‫"أميرة" جه وقتها.‬
‫لو ما كانت ماتت في المستودع،‬ ‫كانت ماتت في مكان تاني.‬
‫إنتي سامعة نفسك إيش بتقولي؟‬
‫[تصيح] إنتي عارفة اللي بتقوليه أصلًا؟‬
‫إيش تبغيني أقول؟‬
‫تبغيني أقول إني ما عرفت أربيكي؟‬ ‫تبغيني أسلمك بيدي للسجن؟‬
‫ما إنتي مبسوطة إني داريت غباءك وفشلك؟‬
‫بس أنا عمري ما كنت فاشلة.‬
‫إنتي اللي فشّلتيني.‬
‫كنت فاشلة من وجهة نظرك إنتي وبس.‬
‫مهما سويت مو كفاية،‬ ‫مهما نجحت ما بيفرق معاكي.‬
‫لازم أكون الأولى وبس!‬
‫وإلّا ما أستحق أكون بنت الأستاذة "حياة"!‬
‫وعشان ترضي وأكون الأولى،‬
‫اضطريت أسوي أكبر غلطة في حياتي‬
‫حبستها عشان أكون الأولى‬ ‫ولو مرة واحدة بس وترضي.‬
‫[موسيقى درامية خافتة]‬
‫إنتي السبب. إنتي اللي وصلتيني للي أنا فيه.‬
‫[موسيقى درامية هادئة]‬
‫[استمرار الموسيقى]‬
‫[استمرار الموسيقى الدرامية]‬
‫بابا.‬
‫[موسيقى درامية]‬
‫ليه اعترفتي على نفسك؟‬
‫يمكن عشان نفسي أنام،‬
‫ويمكن عشان لازم لو واحد مننا على الأقل‬ ‫يقول "خلاص"،‬
‫ويوقف دا الأذى.‬
‫بس إنتي عمرك ما كنتي مؤذية‬ ‫غير في اليوم المشؤوم.‬
‫بتفكري زي ماما.‬
‫غلطة واحدة ويلا، نعديها وننسى.‬
‫"هبة"، إنتي و"منى" غلطتوا كتير.‬
‫إنتي عارفة.‬
‫بس أنا غلطتي أكبر.‬
‫أنا كنت باشوفك تتريقي‬ ‫وتتنمري على "أميرة" كل يوم.‬
‫كنت أخاف أتكلم وأسكت.‬
‫والبنات كلهم زيي خايفين‬ ‫وساكتين على تنمركم على "أميرة".‬
‫في النهاية،‬
‫أنا كمان اتجرأت وصرت زيكم.‬
‫وكنت السبب في موتها.‬
‫يمكن جه الوقت إنه الساكت عن الحق‬
‫برضة يتحاسب؟‬
‫[موسيقى درامية]‬
‫[دوران ماكينة الحياكة]‬
‫[موسيقى درامية]‬
‫[صرير فتح الباب]‬
‫- امسكي دول بالصلاة على النبي.‬ ‫- ماني بشوق، يلا.‬
‫- اتعلمت أسوي دويرة، أوريكي؟‬ ‫- وريني، يلا.‬
‫- مين علمك تسوي هدي؟‬ ‫- بسرعة!‬
‫بنت إنتي وياها! دخان؟‬
‫يلا على مكتب المديرة.‬ ‫الحين نكلم أولياء أموركم ييجوا ياخدوكم.‬
‫لا يا أبلة، الله يخليكي، الله يخليكي.‬
‫أبويا مرة ما ينفع يعرف إني أدخن.‬
‫أقسم بالله يا أبلة‬ ‫هتلاقيني في صفحة الوفيات.‬
‫الله يوفقك يا أبلة، ما نعيدها. الله يوفقك.‬
‫يرحم والدينك، ما نعيدها، ما نعيدها.‬ ‫آخر مرة.‬
‫همشيها بمزاجي.‬
‫بس أقسم بالله لو اتكررت،‬ ‫والله ما أحد يلوم إلا نفسه. مفهوم؟‬
‫- حاضر.‬ ‫- ما نعيدها.‬
‫يلا على فصلك إنتي وياها.‬
‫هاتي، هاتي الدخان.‬
‫يلا على فصلك.‬
‫إنتي، مو عشان عايشة هنا‬ ‫تزبلي الأغراض وتخربي البنات.‬
‫آخر مرة.‬
‫[استمرار الموسيقى المشوقة]‬
‫[تصاعد الموسيقى المشوقة]‬
‫["أميرة"] مين؟ استني، أنا جوة!‬
‫استني.‬
‫- [صوت ارتطام قوي]‬ ‫- ["أميرة" تتأوه وتصرخ]‬
‫[تصاعد الموسيقى المشوقة]‬
‫[تلاشي الموسيقى]‬
‫[موسيقى النهاية]‬